ROMÂNIA                                                                                                                                                                                       

JUDEŢUL CĂLĂRAŞI                                                                                                                
CONSILIUL JUDEŢEAN CĂLĂRAŞI                                                
HOTĂRÂRE

privind aprobarea Regulamentului de organizare și funcționare al serviciului social 
„Rețea persoane/familii de plasament”
           Consiliul Judeţean Călăraşi, întrunit în şedinţa ordinară din 30.07.2026,

           Având în vedere:

- raportul Compartimentului Guvernanță Corporativă și Instituții Publice Subordonate, înregistrat sub nr. 12039 din 20.07.2026;
- avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;  

- avizul Comisiei pentru Administraţie Publică Locală, Juridică şi de Disciplină, Apărarea Ordinii Publice, Respectarea Drepturilor şi a Libertăţilor Cetăţenilor şi ale Minorităţilor Naţionale;

- avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

- nota de fundamentare a Direcţiei Generale de Asistenţă Socială şi Protecţia Copilului Călăraşi nr. 49299 din 08.07.2026, înaintată cu adresa nr. 50307 din 13.07.2026, înregistrată la Consiliul Judeţean Călăraşi sub nr. 11660 din aceeași dată;

- Hotărârea nr. 18 a Colegiului Director din cadrul Direcţiei Generale de Asistenţă Socială şi Protecţia Copilului Călăraşi  din data de 10.07.2026;

                    - prevederile Hotărârii Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale;
 - prevederile art. 62 alin. (1) lit. a), b), art. 63, art. 64 alin. (1), (3) lit. a) și b) din Legea nr. 272/2004 privind protecția și promovarea drepturilor copilului, republicată, cu modificările și completările ulterioare;

 - prevederile art. 66 alin. (1), (4), art. 69, art. 70, art. 73 alin. (2) şi (3) din Legea asistenței sociale nr. 292/2011, cu modificările și completările ulterioare; 

 - prevederile art. 9 alin. (1) și art. 19 din Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

 - prevederile Ordinului ministrului muncii și justiției sociale nr. 26/2019 privind aprobarea Standardelor minime de calitate privind serviciile sociale de tip familial destinate copiilor din sistemul de protecție special;
                    - prevederile Ordinului ministrului muncii, familiei, tineretului şi solidarităţii sociale nr. 1126/2025 pentru aprobarea modelului–cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială;

 - prevederile art. 173 alin. (1) lit. a), d), f), alin. (2) lit. c) şi alin. (5) lit. b) din Ordonanţa de urgenţă a Guvernului nr. 57/ 2019 privind Codul administrativ, cu modificările şi completările ulterioare;
    În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
          HOTĂRĂŞTE:
           Art. 1. – (1) Se aprobă Regulamentul de Organizare și Funcționare al serviciului social „Rețea persoane/familii de plasament”, din cadrul Direcţiei Generale de Asistenţă Socială şi Protecţia Copilului Călăraşi, conform Anexei care face parte integrantă din prezenta hotărâre. 

                          (2) Capacitatea serviciului social este de 148 persoane/familii.
                      Art. 2. – La data intrării în vigoare a prezentei hotărâri, orice dispoziție contrară se abrogă.

            Art. 3. – Direcția Generală de Asistență Socială și Protecția Copilului Călărași va duce la îndeplinire prevederile prezentei hotărâri.

           Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Compartimentului Guvernanță Corporativă și Instituții Publice Subordonate și Direcției Generale de Asistenţă Socială şi Protecţia Copilului Călărași.
   PREŞEDINTE,

ec. Vasile ILIUȚĂ
                                                                                                                                                                             
                                                                                                                                  CONTRASEMNEAZĂ,                                                                                                    

                                                                                                                                   SECRETARUL GENERAL AL JUDEȚULUI,

                                                                                                                                                    Anca-Mirela ȘTEFĂNESCU

Nr. 176 
Adoptată la Călărași,

Astăzi  30.07.2026,

Redactată în 4 ex.: Cons. jur., Daniela Constantin. 
